CELEX: 32014R1249
Language: sl
Date: 2014-11-21 00:00:00
Title: Izvedbena uredba Komisije (EU) št. 1249/2014 z dne 21. novembra 2014 o izdaji dovoljenja za inozitol kot krmni dodatek za ribe in rake  Besedilo velja za EGP

22.11.2014   
            
            
               SL
            
            
               Uradni list Evropske unije
            
            
               L 335/7
            
         IZVEDBENA UREDBA KOMISIJE (EU) št. 1249/2014
   z dne 21. novembra 2014
   o izdaji dovoljenja za inozitol kot krmni dodatek za ribe in rake
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. Člen 10 navedene uredbe določa ponovno oceno dodatkov, dovoljenih v skladu z Direktivo Sveta 70/524/EGS (2).
            
         
               (2)
            
            
               V skladu z Direktivo 70/524/EGS je bilo izdano dovoljenje brez časovne omejitve za inozitol kot krmni dodatek za vse živalske vrste v okviru skupine „vitamini, provitamini in kemijsko dobro definirane snovi s podobnim učinkom“. Navedena snov je bila v skladu s členom 10(1) Uredbe (ES) št. 1831/2003 naknadno vpisana v register krmnih dodatkov Skupnosti kot obstoječ proizvod.
            
         
               (3)
            
            
               V skladu s členom 10(2) Uredbe (ES) št. 1831/2003 in v povezavi s členom 7 navedene uredbe je bil vložen zahtevek za ponovno oceno inozitola kot krmnega dodatka za ribe, rake, mačke in pse. Vložnik je zahteval, da se dodatek uvrsti v kategorijo dodatkov „nutritivni dodatki“. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (4)
            
            
               Evropska agencija za varnost hrane („Agencija“) je v mnenju z dne 9. aprila 2014 (3) navedla, da inozitol pod predlaganimi pogoji uporabe nima škodljivega vpliva na zdravje živali in ljudi ali okolje. Agencija je tudi sklenila, da se inozitol šteje kot učinkovit vir esencielnih mikrohranil za ribe in rake. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (5)
            
            
               Ocena inozitola je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedene snovi, kakor je opredeljeno v Prilogi k tej uredbi.
            
         
               (6)
            
            
               Ker ni varnostnih razlogov, ki bi zahtevali takojšnjo uporabo sprememb pogojev dovoljenja, je primerno, da se omogoči prehodno obdobje za porabo obstoječih zalog dodatkov ter premiksov in krmnih mešanic, ki ju vsebujejo, kot je dovoljeno z Direktivo 70/524/EGS.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Snov iz Priloge, ki spada v kategorijo dodatkov „nutritivni dodatki“ in funkcionalno skupino „vitamini, provitamini in kemijsko natančno definirane snovi s podobnimi učinki“, se dovoli kot dodatek v prehrani živali v skladu s pogoji iz navedene priloge.
   Člen 2
   Snov iz Priloge in krma, ki vsebuje navedeno snov, proizvedeni in označeni pred 12. junijem 2015 v skladu s pravili, ki se uporabljajo pred 12. decembrom 2014, se lahko še naprej dajeta na trg in uporabljata do porabe obstoječih zalog.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2014
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  Direktiva Sveta 70/524/EGS z dne 23. novembra 1970 o dodatkih v krmi (UL L 270, 14.12.1970, str. 1).
   
      (3)  EFSA Journal 2014;12(5):3671.
   
      PRILOGA
      
                  Identifikacijska številka dodatka
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg aktivne snovi/kg popolne krmne mešanice z vsebnostjo vlage 12 %
               
            
                  
                     Nutritivni dodatki: vitamini, provitamini in kemijsko natančno opredeljene snovi s podobnim učinkom
                  
               
            
                  3a900
               
               
                  inozitol
               
               
                  
                     Sestava dodatka
                  
                  Inozitol
                  
                     Lastnosti aktivne snovi
                  
                  Inozitol
                  Kemijska formula: C6H12O6
                  
                  Št. CAS: 87-89-8
                  Inozitol, v trdni obliki, pridobljen s kemijsko sintezo.
                  Merila čistosti: najmanj 97 %.
                  
                     Analitska metoda
                      (1)
                  
                  Za določanje inozitola v krmnem dodatku: tekočinska kromatografija in infrardeča absorpcijska spektrometrija (Ph. Eur. 01/2008:1805).
                  Za določanje količine inozitola v krmnem dodatku, premiksih in krmi: analiza mikrobiološke aktivnosti.
               
               
                  ribe in raki
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnosti.
                           
                        
                              2.
                           
                           
                              Zaradi varnosti je treba med ravnanjem nositi zaščito za dihala ter zaščitna očala in rokavice.
                           
                        
               
                  12. december 2014
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: https://ec.europa.eu/jrc/en/eurl/feed-additives/evaluation-reports.